CELEX: 32019D2250
Language: sk
Date: 2019-12-19 00:00:00
Title: Vykonávacie Rozhodnutie Rady (EÚ) 2019/2250 z 19. decembra 2019, ktorým sa schvaľuje rokovací poriadok Eurojustu

30.12.2019   
               
               
                  SK
               
               
                  Úradný vestník Európskej únie
               
               
                  L 336/309
               
            
         VYKONÁVACIE ROZHODNUTIE RADY (EÚ) 2019/2250
         z 19. decembra 2019,
         ktorým sa schvaľuje rokovací poriadok Eurojustu
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na Nariadenie Európskeho parlamentu a Rady (EÚ) 2018/1727 zo 14. novembra 2018 o Agentúre Európskej únie pre justičnú spoluprácu v trestných veciach (Eurojust) a o nahradení a zrušení rozhodnutia Rady 2002/187/SVV (1), a najmä na jeho článok 5 ods. 5,
         keďže:
         
                     (1)
                  
                  
                     V súlade s nariadením (EÚ) 2018/1727 kolégium Eurojustu (ďalej len „kolégium“) má prijať rokovací poriadok Eurojustu. Uvedený rokovací poriadok schváli Rada prostredníctvom vykonávacích aktov.
                  
               
                     (2)
                  
                  
                     Kolégium 12. decembra 2019 schválilo v súlade s článkom 5 ods. 5 nariadenia (EÚ) č. 2018/1727 rokovací poriadok. Kolégium 16. decembra 2019 schválilo osobitný poriadok pre spracúvanie a ochranu osobných údajov uvedený v článku 17 rokovacieho poriadku.
                  
               
                     (3)
                  
                  
                     Rada by mala schváliť rokovací poriadok a osobitný poriadok pre spracúvanie a ochranu osobných údajov uvedený v článku 17 rokovacieho poriadku.
                  
               
                     (4)
                  
                  
                     Dánsko nie je viazané nariadením (EÚ) 2018/1727, a preto sa nezúčastňuje na prijatí a uplatňovaní tohto rozhodnutia, ktorým sa vykonáva nariadenie (EÚ) 2018/1727.
                  
               
                     (5)
                  
                  
                     Írsko a Spojené kráľovstvo sú viazané nariadením (EÚ) 2018/1727, a preto sa zúčastňujú na prijatí a uplatňovaní tohto rozhodnutia, ktorým sa vykonáva nariadenie (EÚ) 2018/1727,
                  
               PRIJALA TOTO ROZHODNUTIE:
         
            Článok 1
            Týmto sa schvaľujú rokovací poriadok Eurojustu a osobitný poriadok pre spracúvanie a ochranu osobných údajov uvedený v článku 17 rokovacieho poriadku.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 19. decembra 2019
            
               
                  Za Radu
               
               
                  Predseda
               
               K. MIKKONEN
            
         
         
            (1)  Ú. v. EÚ L 295, 21.11.2018, s. 138.